

 **GRADSKO VIJEĆE**

KLASA: 363-02/18-01/06

URBROJ: 2186/18-02/1-19-4

Ludbreg, 30. prosinca 2019. g.

 Na temelju članka 67. stavka 1. Zakona o komunalnom gospodarstvu (NN br. 68/2018 i 110/2018) te članka 33. Statuta Grada Ludbrega («Službeni vjesnik Varaždinske županije» br. 23/09, 58/13, 40/13 – pročišćeni tekst, 12/18, 55/18 – pročišćeni tekst i 40/19) Gradsko vijeće Grada Ludbrega na 18. sjednici održanoj dana 30. prosinca 2019. g., donosi

**II. IZMJENE I DOPUNE**

**PROGRAMA**

**građenja komunalne infrastrukture**

**u Gradu Ludbregu za 2019. g.**

**Članak 1.**

 Program građenja komunalne infrastrukture u Gradu Ludbregu za 2019.g. („Službeni vjesnik Varaždinske županije“ br. 83/2018) mijenja se slijedećim II. izmjenama i dopunama Programa građenja komunalne infrastrukture u Gradu Ludbregu za 2019.g. (u daljnjem tekstu: Izmjene i dopune Programa), kako slijedi niže u tabelarnom prikazu.

|  |  |  |  |  |  |
| --- | --- | --- | --- | --- | --- |
| **Rb** | **OPIS GRAĐEVINE KOMUNALNE INFRASTRUKTURE** | **Izvor financiranja iz drugih izvora** | **Iznos financiranja iz drugih izvora** | **Iznos financiranja iz Proračuna Grada Ludbrega u kn** | **IZNOS UKUPNO** |
| **I.**  | **GRAĐENJE JAVNIH POVRŠINA** |  |  |  |  |
| 1 | Uređenje dječjih igrališta | / | 0,00 | 100.000,00 | 100.000,00 |
| 2 | Uređenje parkirališta kod groblja u Selniku | / | 0,00 | 161.330,38 | 161.330,38 |
| 4 | Uređenje šetnice uz lijevu obalu rijeke Bednje u sklopu EU projekta "Unapređenje kontinentalnog turizma turističkom valorizacijom povijesno-kulturne baštine Grada Ludbrega (OP Konkurentnost i kohezija) = 674.657,50 kn (SAFU) | SAFU Operativni program Konkurentnost i kohezija EU | 573.458,87 | 101.198,63 | 674.657,50 |
| 6 | Nabava i ugradnja pametne klupe Steore | / | 0,00 | 41.075,00 | 41.075,00 |
| 7 | Gradjevinsko-obrtnički radovi na uredjenju prilaza sa dvorištem, prostoriji za tjelovježbu i vanjskom igralu u DV Radost u Ludbregu | / | 0,00 | 111.810,00 | 111.810,00 |
| **UKUPNO GRAĐENJE JAVNIH POVRŠINA:** | **573.458,87** | **515.414,01** | **1.088.872,88** |
| **II.** | **GRAĐENJE CESTA** | **Izvor financiranja iz drugih izvora** | **Iznos financiranja iz drugih izvora** | **Iznos financiranja iz Proračuna Grada Ludbrega u kn** | **IZNOS UKUPNO** |
| 1 | Uređenje (rekonstrukcija) šumske ceste Poljansko-Graci-Lijepa Gorica na području Grada Ludbrega (Radovi: 3.091.179,76kn, nadzor: 42.187,50 kn)  | Ruralni fond EU: 100% | 3.133.367,26 | 0,00 | 3.133.367,26 |
| 2 | Uređenje i asfaltiranje ceste, nogostupa i parkirališta za: dio Ul. K. F. Kuharića, D=162 m; Ul. M. Krleže, D=291 m, Kratka ul., D=109 m (Radovi: 1.106.449,03 kn, nadzor: 27.450,00 kn) | Ruralni fond EU: 100%  | 963.814,18 | 170.084,85 | 1.133.899,03 |
| 3 | Radovi na izradi okomitih parkirališta u Kuharićevoj ulici i Ul. M. Krleže | / | 0,00 | 174.934,89 | 174.934,89 |
| 4 | Radovi na pojačanom održavanju kolničke konstrukcije u Ulici M. Krleže i F. Kuharića u Ludbregu | / | 0,00 | 389.068,10 | 389.068,10 |
| 5 | Radovi na uređenju prilaza i parkirališta u Ulici F. Kuharića | / | 0,00 | 244.318,75 | 244.318,75 |
| 6 | Uređenje nove ulice za potrebe neizgrađenog građevinskog područja između Ul. R. Fizira i željezničke pruge u Ludbregu | / | 0,00 | 1.775.498,31 | 1.775.498,31 |
| 7 | Asfaltiranje nerazvrstanih cesta i odvojaka ulica u zonama kuća za odmor (bregovito područje) - naselje Vinogradi Ludbreški (koje se jednim dijelom financira iz poreza na kuće za odmor) | / | 0,00 | 641.419,75 | 641.419,75 |
| 8 | Izrada cijevnih propusta na šumskoj cesti Lijepa Gorica | / | 0,00 | 79.875,00 | 79.875,00 |
| 10 | Izgradnja kružnog toka na raskrižju Ul. R. Fizira, Ul. F. Tuđmana i ulaza u novi trgovački centar | / | 0,00 | 234.895,56 | 234.895,56 |
| 11 | Izgradnja i asfaltiranje prilazne ceste i parkirališta kod stadiona NK Podravina | / | 0,00 | 607.101,25 | 607.101,25 |
| 12 | Radovi na sanaciji klizišta u dijelu Cvjetne ulice u Globočecu (NC 3-090) (iznos =474.448,06 kn) te na asfaltiranju Cvjetne ulice (iznos =249.375,00 kn) | Hrvatske vode  | 242.914,20 | 492.289,20 | 735.203,40 |
| 15 | Uređenje (asfaltiranje) Ludbreške ulice u naselju Bolfan (LC 25207) - dio koji se odnosi na sufinanciranje Grada Ludbrega (25%). Vrijednost ukupne investicije = 524.143,75 kn, a nositelj ŽUC financira 75%. | ŽUC (iznos iskazan u Tablici: Ulaganja drugih) | 0,00 | 131.035,94 | 131.035,94 |
| 16 | Asfaltiranje nerazvrstane ceste NC 3 -113 (Redvenica) u naselju Bolfan | / | 0,00 | 87.750,00 | 87.750,00 |
| 20 | Izrada projektne dokumentacije šumske ceste i elaborata učinkovitosti mreže šumskih prometnica (za prijavu na natječaj Ruralnog fonda EU)  | Ruralni fond EU: 100% | 99.000,00 | 24.750,00 | 123.750,00 |
| 21 | Izrada projektne dokumentacije sanacije dva klizišta na području naselja Vinogradi Ludbreški, prva faza: elaborati geomehaničkih ispitivanja i geodetske podloge  | / | 0,00 | 78.250,00 | 78.250,00 |
|  | **UKUPNO GRAĐENJE CESTA**  | **4.439.095,64** | **5.131.271,60** | **9.570.367,24** |
|  |  |  |
| **III.** | **GRAĐENJE JAVNE RASVJETE** | **Izvor financiranja iz drugih izvora** | **Iznos financiranja iz drugih izvora** | **Iznos financiranja iz Proračuna Grada Ludbrega u kn** | **IZNOS UKUPNO** |
| 1 | Izrada projektne dokumentacije (za ishodjenje građ.dozvole) za Izgradnju ekološke i štedljive LED javne rasvjete u Zagorskoj ulici u Ludbregu | / | 0,00 | 25.000,00 | 25.000,00 |
| 2 | Izrada projektne dokumentacije (za ishodjenje građ.dozvole) za Izgradnju ekološke i štedljive LED javne rasvjete u dijelu Cvjetne ulice u Vinogradima Ludbreškim | / | 0,00 | 25.000,00 | 25.000,00 |
| 3 | Projekt modernizacije postojeće javne rasvjete u naselju Poljanec kroz projekt testnog polja za praćenje razvoja CLSM sustava (sustava kontrole i praćenja rada javne rasvjete u realnim uvjetima): zamjena postojećih svjetiljki sa ekološkim i štedljivim LED svjetiljkama, popuna sustava JR nedostajućim svjetiljkama u skladu sa svjetlotehničkim proračunom, ugradnja sustava CLMS) | Ministarstvo gospodarstva | 75.000,00 | 75.000,00 | 150.000,00 |
| 4 | Postavljanje stupova i rasvjetnih tijela na području Grada Ludbrega gdje je to najpotrebnije | / | 0,00 | 100.000,00 | 100.000,00 |
| 5 | Radovi na popuni sustava javne rasvjete u naselju Poljanec (dio Varaždinske ulice, 5 stupova, NN mreža i LED svjetiljke: stupovi i mreža =28.687,00, svjetiljke i montaža=12.250,00 kn) | / | 0,00 | 38.937,00 | 38.937,00 |
| 6 | Radovi na popuni sustava javne rasvjete u naselju Globočec - dio Izvorske ulice ( 5 stupova, NN mreža i LED svjetiljke: stupovi i mreža =28.687,00, svjetiljke i montaža=12.250,00 kn) | / | 0,00 | 38.937,00 | 38.937,00 |
| 7 | Projekt modernizacije postojeće javne rasvjete u naselju Apatija kroz najam opreme na rok od 4 godine (zamjena postojećih svjetiljki sa ekološkim i štedljivim LED svjetiljkama tip E+DOVE S 5000, popuna sustava JR nedostajućim svjetiljkama u skladu sa svjetlotehničkim proračunom) Sveukupno: 48 kpl svjetiljki = 88.663,20 kn (na rok od 5 godina trošak najma iznosi 17.732,64 kn/godišnje) | / | 0,00 | 92.500,00 | 92.500,00 |
| 8 | Projekt modernizacije postojeće javne rasvjete u naselju Slokovec kroz najam opreme na rok od 5 godina (zamjena postojećih svjetiljki sa ekološkim i štedljivim LED svjetiljkama tip E+DOVE S 5000 i popuna sustava JR nedostajućim svjetiljkama u skladu sa svjetlotehničkim proračunom) Sveukupno: 56 kpl svjetiljki = 103.440,00 kn (na rok od 5 godina trošak najma iznosi 20.688,00 kn/godišnje) | / | 0,00 | 110.000,00 | 110.000,00 |
| 9 | Popuna sustava javne rasvjete na dionici između naselja Slokovec i Apatija sa 16 kpl LED uličnih svjetiljki E+DOVE S 5000 (najam svjetiljki na rok od 4 god), trošak postave 16 kom betonskih stupova, montažnog materijala i radova =110.000,00, trošak svjetiljki = 30.000,00 kn (na rok od 5 godina trošak najma iznosi 6.000 kn/godišnje) | / | 0,00 | 140.000,00 | 140.000,00 |
| 10 | Izrada GIS – geografsko informacijskog sustava (katastra) javne rasvjete Grada Ludbrega  | / | 0,00 | 43.575,00 | 43.575,00 |
|  | **UKUPNO GRAĐENJE JAVNE RASVJETE** | **75.000,00** | **688.949,00** | **763.949,00** |
|  |  |  |
| **IV.** | **IZGRADNJA I ADAPTACIJA OBJEKATA TE OSTALI PROJEKTI** | **Izvor financiranja iz drugih izvora** | **Iznos financiranja iz drugih izvora** | **Iznos financiranja iz Proračuna Grada Ludbrega u kn** | **IZNOS UKUPNO** |
| 1 | Građ. - obrtnički radovi na adaptaciji Društvenog doma u Segovini: ugradnja energ. učinkovite prozorske stolarije te izvedbi toplinske fasade. Toplinska izolacija i stolarija ukupno: 73.759,41 kn, sufinanciranje SNV: 60.000,00 kn | SNV / Srpsko nacionalno vijeće | 60.000,00 | 13.759,41 | 73.759,41 |
| 2 | Nabava polupodzemnih spremnika za mješani i razvrstani otpad (6 kompleta) za lokacije na području Vinograda ludbreških | / | 0,00 | 198.969,79 | 198.969,79 |
| 3 | Ugradnja sustava (2 kpl) tip Eco Dry Zeta III za otklanjanje kapilarne vlage u zidovima zgrade gradske uprave | / | 0,00 | 66.250,00 | 66.250,00 |
| 4 | Radovi na izvedbi spuštenih stropova i sanaciji zidova te ugradnji novih ulaznih vratiju u društv. domu u Selniku | / | 0,00 | 67.466,88 | 67.466,88 |
| 5 | Radovi na ugradnji novog podnog sustava u društv. Domu Vinogradi Ludbreški | / | 0,00 | 33.803,13 | 33.803,13 |
| 6 | Radova na zamjeni dotrajalih toplovodnih kotlova sa kondenzacijskim toplovodnim uređajima za grijanje na objektu „zgradi suda“ u Ludbregu  | Ministarstvo pravosuđa: 33,78% | 41.612,00 | 81.573,00 | 123.185,00 |
| 7 | Radovi na adaptaciji krovišta zgrade gradske uprave | / | 0,00 | 69.375,00 | 69.375,00 |
| 8 | Izrada Glavnog projekta za izgradnju sortirnice korisnog otpada, kapaciteta do 1300 t/godišnje, na lokaciji uz postojeće Reciklažno dvorište Meka u Ludbregu | Kohezijski fond EU: 85%  | 79.687,50 | 14.062,50 | 93.750,00 |
| 9 | Adaptacija krovišta zgrade vatrogasnog doma Ludbreg | Ruralni fond EU: 67,3% | 111.000,00 | 53.706,25 | 164.706,25 |
| 10 | Radovi na popravku fasade društvenog doma u Poljancu | / | 0,00 | 26.199,38 | 26.199,38 |
|  | **UKUPNO IZGRADNJA I ADAPTACIJA OBJEKATA TE OSTALI PROJEKTI** | **292.299,50** | **625.165,34** | **917.464,84** |
|  |  |  |

|  |  |  |  |  |
| --- | --- | --- | --- | --- |
|  | **REKAPITULACIJA:** | **Iznos financiranja iz drugih izvora** | **Iznos financiranja iz Proračuna Grada Ludbrega u kn** | **IZNOS UKUPNO**  |
|  | **UKUPNO: I. GRAĐENJE JAVNIH POVRŠINA** | **573.458,87** | **515.414,01** | **1.088.872,88** |
|  | **UKUPNO: II. GRAĐENJE NERAZVRSTANIH CESTA**  | **4.439.095,64** | **5.131.271,60** | **9.570.367,24** |
|  | **UKUPNO: III. GRAĐENJE JAVNE RASVJETE** | **75.000,00** | **688.949,00** | **763.949,00** |
|  | **UKUPNO: IV. IZGRADNJA I ADAPTACIJA OBJEKATA TE OSTALI PROJEKTI** | **292.299,50** | **625.165,34** | **917.464,84** |
|  | **SVEUKUPNO:** | **5.379.854,01** | **6.960.799,95** | **12.340.653,96** |

**Članak 2.**

 Ove II. Izmjene i dopune Programa stupaju na snagu prvog dana od dana objave u „Službenom vjesniku Varaždinske županije“.

 Predsjednik

 Gradskog vijeća

 Antun Šimić

**O B R A Z L O Ž E NJ E**

 Novim Zakonom o komunalnom gospodarstvu (NN br. 68/2018 i 110/2018) – dalje u tekstu: Zakon, u čl. 67. i čl. 68. st. 1. propisano je da predstavničko tijelo jedinice lokalne samouprave izrađuje i donosi Program građenja komunalne infrastrukture (dalje u tekstu: Program) u skladu s izvješćem o stanju u prostoru, potrebama uređenja zemljišta planiranog prostornim planom i planom razvojnih programa koji se donose na temelju posebnih propisa, a vodeći računa o troškovima građenja infrastrukture te financijskim mogućnostima i predvidivim izvorima prihoda financiranja njezina građenja, a prema potrebi i odgovarajuće **izmjene i dopune Programa.**

 Odredbom čl. 68. st. 2. Zakona propisano je da se Programom određuju:

1. građevine komunalne infrastrukture koje će se graditi radi uređenja neuređenih dijelova građevinskog područja
2. građevine kom. infrastrukture koje će se graditi u uređenim dijelovima građevinskog područja
3. građevine kom. infrastrukture koje će se graditi izvan građevinskog područja
4. postojeće građevine kom. infrastrukture koje će se rekonstruirati i način rekonstrukcije
5. građevine komunalne infrastrukture koje će se uklanjati
6. druga pitanja određena ovim Zakonom i posebnim zakonom.

 Nadalje, u čl. 69. i 70. Zakona, u pogledu troškova gradnje, propisano je da Program sadrži procjenu troškova projektiranja, revizije, građenja, provedbe stručnog nadzora građenja i provedbe vođenja projekata građenja komunalne infrastrukture s naznakom izvora njihova financiranja.

 Troškovi građenja komunalne infrastrukture obuhvaćaju troškove:

1. zemljišta na kojem će se graditi komunalna infrastruktura
2. uklanjanja i izmještanja postojećih građevina i trajnih nasada
3. sanacije zemljišta (odvodnjavanje, izravnavanje, osiguravanje zemljišta i sl.), uključujući i zemljišta koja je jedinica lokalne samouprave stavila na raspolaganje
4. izrade projekata i druge dokumentacije
5. ishođenja akata potrebnih za izvlaštenje, građenje i uporabu građevina komunalne infrastrukture
6. građenja i provedbe stručnog nadzora građenja komunalne infrastrukture
7. evidentiranja u katastru i zemljišnim knjigama.

 Slijedom navedenih zakonskih odredbi utvrđen je prijedlog **II**. **Izmjena i dopuna Programa** građenja komunalne infrastrukture za 2019., sa stvarno izvedenim i planiranim stavkama Programa do kraja 2019. g.

 U pogledu Programa koji se odnosi na **građenje javnih površina**, od planiranih **2.420.000,00 kn**, ostvariti će se ukupno **1.088.872,88 kn** (uređenje šetnice uz lijevu obalu rijeke Bednje u iznosu od 674.657,50 kn u sklopu projekta EU projekta "Unapređenje kontinentalnog turizma turističkom valorizacijom povijesno-kulturne baštine Grada Ludbrega“, uređenje parkiralištu kod groblja u Selniku u iznosu od 161.330,38 kn, radovi na uređenju prilaza sa dvorištem i prostoriji za tjelovježbu kod DV Radost u iznosu od 111.810,00 kn te uređenje dječjih igrališta sa predviđenim iznosom od 100.000,00 kn za 2019.g.).

 U pogledu dijela Programa koji se odnosi na **građenje cesta**, od planiranih **9.943.000,00 kn**, ostvariti će se ukupno **9.570.367,24 kn,** a izvršeno je uređenje (rekonstrukcija) šumske ceste Lijepa Gorica u ukp. iznosu 3.133.367,26 kn koje je u cijelosti financirano EU sredstvima (*Ruralni fond, Program ruralnog razvoja Republike Hrvatske za razdoblje 2014. – 2020., Mjera M04., Podmjera 4.3. „Potpora za ulaganja u infrastrukturu vezano uz razvoj modernizaciju i prilagodbu poljoprivrede i šumarstva“),* zatim uređenje iasfaltiranje ceste, nogostupa i parkirališta za dio Kuharićeve ulice, Ul. M. Krleže i Kratke ulice u Ludbregu u iznosu od 1.133.899,03 kn, također u cijelosti financirano iz sredstava EU – Ruralni fond, samo druga mjera (*M07*), podmjera (*7.2.)* i operacija *(7.2.2. - Ulaganja u građenje nerazvrstanih cesta),* izvršeni su radovi na pojačanom održavanju kolničke konstrukcije u Ulici M. Krleže i F. Kuharića u Ludbregu u iznosu od 389.068,10 kn, radovi na izradi okomitih parkirališta u Kuharićevoj ulici i Ul. M. Krleže u iznosu od 174.934,89 kn, uređenje nove ulice za potrebe neizgrađenog građevinskog područja između Ul. R. Fizira i željezničke pruge u Ludbregu u iznosu od 1.775.498,31 kn te izgradnja kružnog toka na raskrižju Ul. R. Fizira, F. Tuđmana i ulaza u novi trg. centar u iznosu od 234.895,56 kn, radovi na uređenju prilaza i parkirališta u Ul. F. Kuharića u iznosu 244.318,75 kn, a planira se i gradnja i asfaltiranje prilazne ceste i parkirališta kod stadiona NK Podravina u vrijednosti 607.101,25 kn.

 U sklopu točke II. Građenje cesta planirana je i stavka koja se odnosi na radove na sanaciji klizišta u dijelu Cvjetne ulice u Globočecu (NC 3-090) te na asfaltiranju Cvjetne ulice u ukupnom iznosu od 735.203,40 kn, a Hrvatske vode sufinanciraju sanaciju klizišta u iznosu od 242.914,20 kn.

 U sklopu ove točke planirana je stavka koja se odnosi na asfaltiranje nerazvrstanih cesta i odvojaka ulica u zonama kuća za odmor (bregovito područje) - naselje Vinogradi Ludbreški, koje se jednim dijelom financira iz poreza na kuće za odmor, a sveukupno iznosi 641.419,75 kn (u prvoj fazi početkom 2019.g. izvršeni su radovi u iznosu od 215.510,75 kn, a u drugoj fazi radovi u iznosu od 425.909,00 kn) zatim uređenje (asfaltiranje) Ludbreške ulice u naselju Bolfan (LC 25207) u ukupnom iznosu 524.143,75 kn, koju financira ŽUC sa 75% (iznos: 393.107,81), a Grad Ludbreg sa 25% (iznos: 131.035,94), a osim navedenih su u realizaciji stavke koje se odnose na izradu projektne dokumentacije (za šumske ceste Čukovec – Segovina iznos 123.750,00 kn te za sanaciju dva klizišta u Vinogradima ludbr. iznos 78.250,00 kn (elaborati geomehaničkih ispitivanja i geodetske podloge).

 Nadalje, što se tiče Programa koji se odnosi na **građenje javne rasvjete**, od planiranih **615.000,00 kn**, ostvariti će se ukupno **763.949,00** **kn** (izvršene su ili planirane popune nedostajućom javnom rasvjetom u naseljima Poljanec, Globočec, Selnik, između naselja Slokovec i Apatija, a u fazi izvršenja je i modernizacija javne rasvjete u naseljima Apatija i Slokovec te projekt modernizacije postojeće javne rasvjete u naselju Poljanec te izrada projektne dokumentacije za nedostajuću javnu rasvjetu u Zagorskoj ulici (Ludbreg) i Cvjetnoj ulici (Vinogr. Ludbr).

 U dijelu Programa koji se odnosi na **izgradnju i adaptaciju objekata te ostalih projekata**, od planiranih **9.150.000,00 kn**, ostvariti će se ukupno **917.464,84 kn,** iz razloga što neće biti realiziran projekt cjelovitog uređenja gradskog groblja u Ludbregu u iznosu od 9.100.000,00 kn, čija realizacija se planira u narednom periodu.

 Od ostalih stavki iz ovog dijela Programa treba spomenuti da je u sklopu radova na adaptaciji objekata – društvenih domova SNV (Srpsko nacionalno vijeće) sa 60.000,00 kn sufinanciralo projekt energetske sanacije društvenog doma u Segovini (toplinska izolacija zidova i zamjena prozorske stolarije – iznos: 73.759,41 kn), a treba spomenuti i radove na uređenju u društvenim domovima Selnik, Vinogradi Ludbreški i dr. u ukupnom iznosu od 101.270,00 kn, nabavu polupodzemnih spremnika za mješani i razvrstani otpad (6 kompleta) koji će se postaviti na lokacije u Vinogradima Ludbreškim (iznos: 198.969,79 kn), zatim radove na zamjeni dotrajalih kotlova u zgradi suda (gdje se nalazi i Glazbena škola) u ukp. iznosu od 123.185,00 kn (radove sufinancira Ministarstvo pravosuđa sa 33,78% (41.612,00 kn)) te radove na adaptaciji krovišta zgrade Vatrogasnog doma u Ludbregu u iznosu od 164.706,25 kn, od čega će Ruralni fond EU sufinancirati projekt sa 67,3%, te izradu glavnog projekta za izgradnju sortirnice korisnog otpada u iznosu od 93.750,00 kn, koja se također sufinancira iz EU fondova (85%).

 **Sveukupno, umjesto planiranih 22.128.000,00 kn, Program je ovim II. Izmjenama i dopunama korigiran na iznos od 12.340.653,96 kn**, **a realizacija od 55,76 % u odnosu na planirano**, što je u skladu sa proračunskim mogućnostima i osiguranim sredstvima iz vanjskih izvora, pa se ove II. Izmjene i dopune Programa upućuju Gradskom vijeću Grada Ludbrega na donošenje u predloženom tekstu i iznosima financiranja po pojedinoj komunalnoj građevini.

 U članku 2. Izmjena i dopuna Programa predloženo je da isti stupa na snagu **prvog dana od dana objave** iz razloga što je planirana realizacija aktivnosti po projektima koji su u tijeku te je zbog toga potrebno što prije evidentirati poslovne događaje koji nastaju realizacijom istih.

 U privitku materijala prilaže se i pregled zajedničkih programa Grada i drugih ustanova ili trgovačkih društava koja upravljaju drugom komunalnom infrastrukturom za koju nije nadležan Grad Ludbreg, ali koja se komunalna infrastruktura nalazi ili će se realizirati na području Grada Ludbrega i predviđena je posebnim programima naprijed navedenih upravitelja.

|  |
| --- |
| **ZAJEDNIČKI PROGRAM GRADA, ŽUPANIJSKE UPRAVE ZA CESTE I OSTALIH** |
| Uređenje (asfaltiranje) Ludbreške ulice u naselju Bolfan (LC 25207) - dio koji se odnosi na sufinanciranje ŽUC-a (75%) Vrijednost ukupne investicije = 524.143,75 kn (nositelj: ŽUC financira 75%) | ŽUC | 393.107,81 |  |
| Projektiranje kanalizacije aglomeracije Ludbreg (Grad Ludbreg, Općina Martijanec, Općina Sv. Đurđ) | Varkom i Hrvatske vode: 100% | 2.915.625,00 |  |
| **UKUPNO: ZAJEDNIČKI PROGRAM GRADA, ŽUC, OSTALI** | **3.308.732,81** |  |